ווקה פיפל

ווקה פיפל (The Voca People, מילולי: "אנשי הווקה") הוא הרכב זמרים ישראלי המעלה מופע מוזיקלי-קומי שמשלב שירת א-קפלה עם אמנות ביטבוקס. המופע הוצג לראשונה בשנת 2009. יוצרי המופע הם ישראלים, הבמאי והמפיק הוא ליאור כלפון והמנהל והמעבד המוזיקלי הוא שי פישמן. מפיקי המופע רויטל כלפון, דורון לידה וליאורנה סולומונס. המופע כולל עיבודים ווקאליים ליצירות קלאסיות, פזמונים ומוזיקה מסרטי קולנוע, תוך אינטראקציה עם הקהל. הזמרים-שחקנים לבושים כולם בבגדים לבנים ומאופרים בלבן. סיפור הרקע מאחורי המופע הוא על שמונה חייזרים אשר הגיעו מכוכב "ווקה". החייזרים התרסקו עם החללית שלהם בכדור הארץ מכיוון שמטען החללית התקלקל. בעולם הווקה חושבים עם מוזיקה ומתקשרים דרכה. מטען החללית נטען בעזרת "אנרגיה מוזיקלית" של המוזיקה באותו כוכב אליו הם מגיעים. דרך אינטראקציה עם הקהל החייזרים מצליחים להטעין מחדש את המצבר ולחזור לארצם. הפריצה הראשונית של המופע נעשתה באמצעות האינטרנט, על ידי פרסום סרטון ("ההיסטוריה של המוזיקה בשלוש דקות"), מתוך המופע, באתר יוטיוב. כתוצאה מכך גברה המודעות אליו וההפקה הועלתה ברחבי העולם. כחלק מיחסי הציבור למופע הם הוזמנו למהדורות חדשות של ערוצים ברחבי העולם וגם הציגו קטעים מהמופע בטקס גראמי של דרום אמריקה. בקיץ 2012, התלונן משרד החוץ נגד חברי הלהקה, על כך שהם "לא מודים שהם ישראלים", בהופעותיה ברחבי העולם, ועל כך שהלהקה מתעקשת שהיא מכוכב ה"ווקה". משרד החוץ, אף שיגר מכתב אזהרה לכל שגרירויות ישראל בעולם. המכתב יצא בעקבות תלונה של קונסוליית ישראל בסנט פטרסבורג, ששיגרה מברק למשרד ובו התלוננה שקבוצת הזמרים שמחופשים לחייזרים "לא מזכירה אפילו ברמז את ההקשר הישראלי שלה ואף מתכחשת לכך". ליאור כלפון הגיב למקרה: ״הווקה אכן חייזרים מהכוכב המוזיקלי ווקה ולכן אינם יכולים להודיע שהם מגיעים מישראל״ המופע זכה להצלחה עצומה ברחבי העולם והופיע במעל 40 מדינות כולל 500 הופעות בניו יורק ומעל 600 מופעים בפאריס ובצרפת כולה. בשנת 2012 זכה המופע בפרס הלורטל בניו יורק. בשנת 2017, לאחר שבע שנים של הופעות ברחבי העולם, חזרה הלהקה לסיבוב הופעות בישראל עם תוכנית חדשה. בשנת 2018 עלה מופע חדש בשם "ההרצלים" מבית הווקה פיפל. המופע הוא מחווה לזמר הישראלי ובו שרים עיבודי אקפלה של שירים ישראליים. בשונה ממופע הווקה פיפל, בהרצלים הזמרים מופיעים ללא חליפות לבנות וללא איפור. בימוי וכתיבה: אודי גוטשלק. בשנת 2019, אירחה להקת המחול הא.ירית "Rhythm of the Da.nce", את הלהקה בה.ופעותיה בישראל. בשנת 2023 עלה מופע חדש מבית הווקה פיפל בשם "Voca People Cosmic Tour" בבימויו של יותם קושניר. כותב ראשי: ליאור כלפון, כותבים: דייוויד אוטון, אודי גוטשלק. מנהל ומעבד מוזיקלי: שי פישמן. מנהל מוזיקלי וחזרות מוזיקליות: אלעד פרץ. מפיקים: דורון לידה וליאורנה סולומונס. אלט: עדי קוזלובסקי / סהר שוורצברג / ענבר יוחננוף / מיטל סגל / ורד אבידן / שירה גבעון / אורן טורס מֶצו-סופרן: נופר כהן / מעיין בוקריס / ספיר ברייר / שובל שוסטיאל בריטון: ברק תמם / דור קמינקא / עדי עזרא / עמית שקל קפטן: בועז בן דוד / בוריס ברינגאס / חן צימרמן / אורי ברינקר סופרן: ניצן אופיר / גנית סימוביץ / אלונה אלכסנדר / לירן ספורטה / שני ששון / נויה אדד טנור: עידן טנדלר / עידו פרמון / אלמוג קפח / אשוט גספריאן / סהר טויטו / עומר שיש באס: אלון שר / שמעון סמיט / עידן שמי / נדב מזמר / רועי בוסאני סקרצ'ר: ינון בן דוד / אופיר טל / גריסון / איסאטו ביטבוקס / נדב עדר בלו מן גרופ אתר האינטרנט הרשמי של ווקה פיפל ווקה פיפל, סרטונים בערוץ היוטיוב אריאל הורוביץ, ווקה פיפל: על האירוע האחד שמצליח לחבר דתיים וחילונים, שמאלנים וימנים - וגם הורים וילדים, באתר הארץ, 30 באוגוסט 2018 רותי שילוני, ‏כך שינה יו-טיוב את חייו של איצקו, באתר ‏מאקו‏, 14 בנובמבר 2009 מיכל בן דוד, ווקה פיפל - לא לפספס, באתר "הבמה", 1 בדצמבר 2009 מערכת גיא פינס, הכירו את "ווקה פיפל", באתר nana10‏, 4 במאי 2010 טלי ליברמן, ‏ליאור כלפון כובש את ברודווי, באתר ‏מאקו‏, 20 ביולי 2011 אסף נבו, ‏הווקה פיפל חוזרים בריקוד: "ווקה דאנס", באתר ‏מאקו‏, 30 בספטמבר 2013 סיגל פרבר, ‏ווקה פיפל: האנרגיה שבמוסיקה, באתר ‏מאקו‏, 9 בדצמבר 2012 שש עם עודד בן-עמי, ‏ווקה פיפל: לא ישראלים - חייזרים, באתר ‏מאקו‏, 7 ביוני 2012 עמית קוטלר, ווקה פיפל: חוגגים את המיליונים בישראל, באתר ynet, 17 באוקטובר 2013 ynet, צפו: חברי "ווקה פיפל" בקליפ חדש, באתר ynet, 3 באוקטובר 2013 ערן רחמני, שובם של החייזרים הלבנים: הווקה פיפל באולפן ynet, באתר ynet, 12 במרץ 2017 אלכס סעדון, עכבר העיר, הווקה פיפל הוא מופע לא שגרתי ובעיקר משמח, באתר הארץ, 3 בפברואר 2010 עכבר העיר, משרד החוץ נגד הווקה פיפל: "לא מודים שהם ישראלים", באתר הארץ, 7 ביוני 2012 דפנה יעקובוס רנצר, הרכב "VOCA PEOPLE", מבית היוצר של ליאור כלפון, חוזר אחרי שלוש שנים של הופעות בחו"ל, באתר כל העיר, 12 בפברואר 2017 ההרצלים, באתר www.saltarbutartzi.org.il עכבר העיר, Rhythm Of The Dance מארח את ה-Voca People, באתר הארץ ילד של אבא: יותם קושניר בהפקה בינלאומית ראשונה | ישראל היום, באתר www.israelhayom.co.il